
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 


Bucureşti, 18.09.2003

şi problemele minorităţilor naţionale 



P.l. 430/2003



Către,



Biroul permanent al Camerei Deputaţilor



În conformitate cu prevederile art.91 din Regulamentul Camerei Deputaţilor, vă înaintăm alăturat RAPORTUL asupra proiectului de Lege pentru aprobarea Ordonanţei de urgenţă a Guvernului nr.83/1999 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România, trimis spre dezbatere în fond, în procedură de urgenţă, Comisiei pentru drepturile omului, culte şi problemele minorităţilor naţionale, cu adresa nr.430 din 30 mai 2003, înregistrat sub nr.25/334 din 1 iulie 2003.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Nicolae Păun


[image: image2.png]



PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 


Bucureşti, 18.09.2003

şi problemele minorităţilor naţionale 



P.l. 430/2003
RAPORT

asupra proiectului de Lege pentru aprobarea Ordonanţei de urgenţă a Guvernului nr.83/1999 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România



În conformitate cu prevederile art.89 şi 107 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.83/1999 privind   restituirea   unor bunuri imobile  care au aparţinut comunităţilor cetăţenilor aparţinând minorităţilor naţionale din România, trimis de Biroul permanent al Camerei  Deputaţilor  cu adresa nr.430 din 30 iunie 2003, înregistrat cu nr. 25/334/1 iulie 2003.

Senatul a adoptat acest proiect de lege în şedinţa din 25 iunie 2003.


Proiectul de lege a primit aviz favorabil din partea:

· Comisiei pentru buget, finanţe şi bănci

- aviz nr. 382/9.09.2003

· Comisiei pentru administraţie publică, amenajarea teritoriului şi echilibru ecologic 






- aviz nr. 26/1361/19.08.2003

· Comisiei juridice, de disciplină şi imunităţi
- aviz nr. 430/2.07.2003

· În şedinţa din 27 august 2003 comisia a amânat dezbaterea pentru a formula eventuale amendamente.
· 

În conformitate cu prevederile art.69 din Regulamentul Camerei Deputaţilor, membrii comisiei au luat în dezbatere proiectul de lege, în şedinţa din 17 septembrie 2003.  În urma examinării proiectului de lege, a avizelor comisiilor permanente şi a avizului Consiliului Legislativ, membrii comisiei au constatat că:

· obiectul de reglementare îl constituie aprobarea Ordonanţei de urgenţă a Guvernului nr.83/1999 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România;

· caracterul de urgenţă se justifică prin faptul că unele din imobile sunt fie în stare avansată de degradare, fie susceptibile de privatizare, iar prin transmiterea titlului de proprietate către succesori, statul român se va degreva de obligaţia suportării cheltuielilor de întreţinere şi renovare a clădirilor în cauză;
· restituirea bunurilor comunităţilor cetăţenilor aparţinând minorităţilor naţionale constituie o importantă măsură reparatorie pentru abuzurile săvârşite în perioada comunistă şi reprezintă, totodată, una din obligaţiile asumate de România pe plan european.
La lucrările comisiei au fost prezenţi 10 deputaţi, din totalul de 15 membri.
Faţă de considerentele de mai sus şi în urma opiniilor exprimate de membrii comisiei, s-a hotărât, în unanimitate, să se propună plenului Camerei Deputaţilor, adoptarea proiectului de lege în forma adoptată de Senat, cu următoarele amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art.6(1) – Imobilele care au aparţinut comunităţilor minorităţilor naţionale din România şi au fost preluate în  mod abuziv, cu sau fără titlu, de statul român, de organizaţiile cooperatiste sau de orice alte persoane juridice, în perioada 6 martie 1945-22 decembrie 1989, compuse din construcţii împreună cu terenul aferent, existente în natură, se restituie foştilor proprietari în condiţiile prezentei ordonanţe de urgenţă.

    (2) Sunt imobile, în sensul prezentei ordonanţe de urgenţă, construcţiile împreună cu anexele acestora şi terenurile aferente lor 
    Dl deputat Tokay Gheorghe propune modificarea textului în următoarea redactare:

    “Art.6 (1) -Imobilele care au aparţinut comunităţilor minorităţilor naţionale din România şi au fost preluate în  mod abuziv, cu sau fără titlu, de statul român, de organizaţiile cooperatiste sau de orice alte persoane juridice, în perioada 

6 septembrie 1940-22 decembrie 1989, compuse din terenuri sau construcţii împreună cu terenul aferent, situate în intravilan sau în extravilan, se restituie foştilor proprietari în condiţiile prezentei ordonanţe de urgenţă.
    Există situaţii în care au avut loc preluări abuzive şi anterior anului 1945, începând din 6 septembrie 1940, dată confirmată prin documente istorice, iar acestea s-au făcut atât în intravilanul, cât şi în extravilanul localităţilor, fapt ce trebuie prevăzut expres, pentru aplicarea clară a legii.

0.
1.
2.
3.


situate în intravilanul localităţilor, cu oricare din destinaţiile avute la

data preluării. Bunurile devenite imobile prin încorporare, adăugirile şi îmbunătăţirile la aceste construcţii se preiau cu plata lor la valoarea actualizată”.
(2) Sunt imobile, în sensul prezentei ordonanţe de urgenţă, terenurile sau construcţiile împreună cu anexele acestora şi terenurile aferente lor

situate în intravilanul sau în extravilanul localităţilor, cu oricare din destinaţiile avute la data preluării. Bunurile devenite imobile prin încorporare, adăugirile şi îmbunătăţirile la aceste construcţii se preiau cu plata lor la valoarea actualizată”.
    Amendamentul a fost admis cu unanimitate de voturi. 





În raport de obiectul şi conţinutul său, proiectul de lege face parte din categoria legilor organice.

PREŞEDINTE, 





SECRETAR,

Nicolae Păun 





Florea Buga






Întocmit:

Consilier   Onesia Babeş

